
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/347/19.09.2006 

	
	
	


A  V  I  Z

asupra propunerii legislative pentru modificarea şi completarea Legii nr. 571/22 decembrie 2003 privind Codul Fiscal, Camera Deputaţilor fiind Cameră decizională (PLx 612/03.07.2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă Propunerea legislativă pentru modificarea şi completarea Legii nr. 571/22 decembrie 2003 privind Codul Fiscal, Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat propunerea legislativă în şedinţa din 19 septembrie 2006.


            Propunerea legislativă vizează modificarea şi completarea Legii nr. 571/2003 privind Codul fiscal, cu modificările şi completările ulterioare. Noua reglementare stabileşte că, cheltuielile efectuate cu sponsorizări şi/sau alte acte de mecenat potrivit Legii nr. 32/1994 privind sponsorizarea, cu modificările ulterioare şi Legii bibliotecilor nr. 334/2002, cu modificările şi completările ulterioare, se scad din impozitul pe profitul datorat, în limita a 3% din cifra de afaceri, dar nu mai mult de 20% din profitul datorat, cu excepţia cazurilor prevăzute de lege.

          Senatul a respins propunerea legislativă în şedinţa din 29 iunie 2006.


În urma dezbaterilor, membrii Comisiei pentru politică economică, reformă şi privatizare au hotărât cu  unanimitate de voturi respingerea propunerii legislative.
                PREŞEDINTE,


         Mihai Tudose

         SECRETAR






    Vasile Cosmin Nicula

                                                                                                                       










Consilier 









        Alina Hodivoianu 

